open-index/open-wikipedia-markdown huggingface dataset:
Rochester (New Yorgi osariik)

**Rochester** on linn Ameerika Ühendriikides New Yorgi osariigi lääneosas Ontario järve lõunakaldal. See on ühtlasi Monroe maakonna halduskeskus. Rochester oli Ameerika Ühendriikide üks esimesi buumilinnasid.

Linna rahvastik oli 2020. aasta rahvaloenduse järgi 211 328. Rochester on osariigis suuruselt neljas linn New Yorgi, Buffalo ja Yonkersi järel. Rochester on suurema linnapiirkonna (*Rochester metropolitan area*) keskus, mis ulatub Monroe maakonnast kaugemale ning hõlmab veel lisaks Genesee, Livingstoni, Ontario, Orleani ja Wayne'i maakonda. Selles piirkonnas elas 2020. aasta seisuga 1 090 135 inimest.

Rochester on asutatud 1788. aastal. Linnaõigused sai see 28. aprillil 1834. Linn on saanud nime linna asutaja Nathaniel Rochesteri järgi.

Rochesteris asub fotoaparaate tootva ettevõtte Kodak peakorter. Lisaks on linnas asutatud veel sellised ettevõtted nagu Xerox, Western Union, Bausch & Lomb ja Gannett.

Linnas tegutseb kaks eraülikooli, 1850. aastal asutatud Rochesteri Ülikool ja 1829. aastal asutatud Rochesteri Tehnoloogiainstituut 

Alates 2002. aastast toimub linnas Rochesteri rahvusvaheline džässifestival.

Rochesteris baseeruvad mitmete suurte profispordiliigade tütarklubid, näiteks jäähokiklubi Rochester Americans ja pesapalliklubi Rochester Red Wings.

## Sõpruslinnad
Rochesteril on 12 sõpruslinna:
*  Rennes, Prantsusmaa (alates 1958. aastast)
*  Würzburg, Saksamaa (1964)
*  Caltanissetta, Itaalia (1965)
*  Rehovot, Iisrael (1972)
*  Kraków, Poola (1973)
*  Bamako, Mali (1975)
*  Waterford, Iirimaa (1983)
*  Novgorod, Venemaa (1990)
*  Hamamatsu, Jaapan (1996)
*  Puerto Plata, Dominikaani Vabariik (1997)
*  Xianyang, Hiina (2007)
*  Alytus, Leedu (2009)

## Viited

## Välislingid

* https://www.cityofrochester.gov/
Järveotsa oja

**Järveotsa oja** on oja Harjumaal Harku vallas ning Tallinnas Nõmme ja Haabersti linnaosas.

Järveotsa oja lähe asub Harku raba juures. Oja kulgeb läbi Vana-Mustamäe, Mäeküla, Astangu ja Väike-Õismäe asumi ning suubub Harku järve. 

Oja kuulub Lääne-Eesti vesikonna Harju alamvesikonda.

## Vaata ka
*Iisaku soon

## Viited
Venemaa Teaduste Akadeemia Siberi osakond

**Venemaa Teaduste Akadeemia Siberi osakond** (vene keeles Сибирское отделение Российской академии наук) on Venemaa Teaduste Akadeemia struktuuriüksus Siberis peakorteriga Akademgorodokis (teaduslinnak asub Novosibirski kesklinnast 20 kilomeetrit lõunas).

1957. aasta mais asutati **NSV Liidu Teaduste Akadeemia Siberi osakond**; praegune nimi on aastast 1991.

## Struktuur
*Novosibirski teaduskeskus
*Tomski teaduskeskus
*Krasnojarski teaduskeskus
*Irkutski teaduskeskus
*Jakuudi teaduskeskus
*Burjaadi teaduskeskus
*Kemerovo teaduskeskus
*Tjumeni teaduskeskus
*Omski teaduskeskus

Umbes pool Siberi osakonna teadusasutustest paikneb Novosibirskis.

## Osakonna presiidium

Siberi osakonna juhtorgan on Venemaa TA Siberi osakonna presiidium; selle esimees on 2008. aastast Venemaa Teaduste Akadeemia akadeemik Aleksandr Assejev, kes on ühtlasi Novosibirskis asuva Venemaa TA Siberi osakonna pooljuhtide füüsika instituudi direktor.

Presiidiumi koosseisu kuuluvad esimees, 7 aseesimeest, teaduslik peasekretär, teaduskeskuste juhid, osakonna teadusnõukogude esimehed (neid on kokku 11), noorteadlaste nõukogu esimees ning 26 lihtliiget.

Varasemad presiidiumi esimehed: Mihhail Lavrentjev (1957–1975), Guri Martšuk (1975–1980), Valentin Koptjug (1980–1997) ja Nikolai Dobretsov (1997–2008).

## Siberi osakonna liikmed
Venemaa TA Siberi osakonna liikmeteks on Venemaa TA liikmed, kes töötavad Siberi osakonna teadusasutustes.

1958. aasta märtsis valiti suur hulk Siberi teadlasi NSV Liidu Teaduste Akadeemia liikmeteks:
*8 uut akadeemikut (sealhulgas mehaanikateadlane Pelageja Kotšina ning geoloogid Vladimir Sobolev ja Aleksandr Janšin) 
*27 uut korrespondentliiget (sealhulgas Leonid Kantorovitš (hilisem nobelist), geoloog Boriss Sokolov ja vulkanoloog Boriss Piip)

## Viited

## Välislingid

*Koduleht. nsc.ru
Mihhailovskoje mõis

**Mihhailovskoje mõis** (vene keeles усадьба Михайловское) on mõis (tänapäeval mõis-muuseum) Pihkva oblastis Pihkva rajoonis Puškinogorje linnaasunduses. 1922. aastast kuulub mõis Mihhailovskoje muuseum-looduskaitseala koosseisu. 

Mõis rajati 1742. aastal. Mõis on ajalooliselt olnud tsaariperekonna valdus (*Mihhailovskaja [[gubaa]]*).
Järveotsa linnaosa

**Järveotsa** on Viljandi linnaosa. 

Järveotsa linnaosa paikneb Viljandi lõunaosas, Viljandi järve edelaosa ja Riia maantee vahelisel alal.

Linnaosa sai nime 2007. aastal. Linnaosa üldplaneering kehtestati Viljandi Linnavolikogu otsusega 27. märtsil 2008.

Nõukogude ajal oli Järveotsa linnaosa ala suuremas osas Nõukogude sõjaväe kasutuses.

Linnaosa alal asub Viljandi aerutamisbaas.

## Tänavad
*Aerubaasi tänav
*Järveotsa puiestee
*Kaja tänav
*Loojangu tänav
*Päikese tänav
*Riia maantee
*Tuisu tänav
*Tuule põik
*Tuule tänav
*Vaikuse põik
*Vaikuse tänav
*Valguse tänav
*Videviku tänav

## Muinasaegne asulakoht
Järveotsa linnaosas uue elamuala arendustöödel avastati 2024. aastal ala seire käigus lisaks inimluustikele muinasaegset keraamikat ning šlakki, mistõttu elamurajooni ehitustööd mõnel krundil peatati.

## Teise maailmasõja aegne kalmistu
Järveotsa linnaosas uue elamuala (umbes tulevase Videviku tänava kohal) trassitöödel paljandusid 4. juunil 2024 inimluustikud. Kuna läheduses asub mitu Teise maailmasõja ajal Viljandi vangilaagris hukkunute massihauda, oletati algul, et tegu on sõjavangide haudadega. Augustis ja septembris 2024 tehtud uuringutega selgus, et see pole nii. Uuringute esimeses faasis arvati, et tegu võib olla 19. sajandi külakalmistuga, kuid arheoloogilised kaevamised aitasid välja selgitada, et tegu on hoopis Teise maailmasõja ajal Viljandis surnud tsiviilelanikega, kes on tõenäoliselt rindejoonelt evakueeritud. Maetuid võib olla 80–100.

## Viited
Tõõtsi oja

**Tõõtsi oja** (ka *Tõõtsoja*) on oja Pärnu maakonnas Saarde vallas Reinse külas, Halliste jõe parempoolne lisajõgi.

Oja pikkus on 3 km ja valgla pindala 8,9 km², langus 7 m ja lang 2,33 m/km. Oja voolab täies pikkuses Reinse külas, saab alguse 33 m kõrgusel ja suubub 26 m kõrgusel paremalt poolt Halliste jõkke. Oja kuulub Lääne-Eesti vesikonda ja Pärnu alamvesikonda.

## Viited

## Välislingid

* 
*
Ponõri rajoon

**Ponõri rajoon** (vene keeles *Поныровский район*) on 2. järgu haldusüksus (munitsipaalrajoon) Venemaal Kurski oblasti põhjaosas. Rajooni keskus on Ponõri alev.

Rajoon piirneb põhjas Orjoli oblastiga, kagus Zolotuhhino rajooniga ja edelas Fateži rajooniga.

Rajooni pindala on 690 km². Elanike arv oli 2012. aastal 11 625, 2007. aastal 12 040 ja 2002. aastal 13 553.

Ponõri rajoonis on 49 asulat, mis kuuluvad ühe linnaasunduse (Ponõri) ja seitsme külaasunduse koosseisu.

Rajooni tähtsaim jõgi on Snova.

## Viited
Menzelinsk

**Menzelinsk** (tatari Минзәлә / **Minzälä**) on linn Venemaa Tatarstani Vabariigis, Menzelinski rajooni keskus. 
Asub Tatarstani idaosas, 292 km pealinnast Kaasanist idas Nižnekamski veehoidla ja Menzelja jõe suudme ääres.

Asula rajati 1586. aastal linnusena. 18. sajandil oli asula mitmete ülestõusude keskuseks. 1781 sai linnaõigused.

2010. aasta rahvaloenduse andmetel olid 46,8% linnaelanikest tatarlased ja 49,3% venelased.

## Viited

## Välislingid
*http://www.menzelinsk.ru
Menüüklahv

**Menüüklahv** ( või ) on 1994. aastal Microsofti evitatud  klahv, mis asub tavaliselt klaviatuuri alumise rea parempoolses osas. Samal ajal evitati ka Windowsi klahv (). 

Klahvi puudumisel täidab Windowsis sama otstarvet kombinatsioon + (mõnel juhul ++).

Menüüklahvi abil saab sooritada mitmesuguseid toiminguid, sõltuvalt kasutaja arvuti operatsioonisüsteemist, tarkvarast ja seadistustest.

Tavaliselt kasutatakse klahvi kontekstimenüü esilekutsumiseks.
Gluškovo rajoon

**Gluškovo rajoon** (vene keeles Глушковский район) on 2. järgu haldusüksus (munitsipaalrajoon) Venemaal Kurski oblasti edelaosas. Rajooni keskus on Gluškovo alev.

Rajoon piirneb põhjas Rõlski rajooniga, idas Korenevo rajooniga ning lõunas ja läänes Sumõ oblastiga (Ukraina).

Rajooni pindala on 851 km². Elanike arv oli 2012. aastal 21 761, 2007. aastal 24 537 ja 2002. aastal 28 147.

Gluškovo rajoonis on 53 asulat, mis kuuluvad kahe linnaasunduse (Gluškovo ja Tjotkino) ja üheteistkümne külaasunduse koosseisu.

Rajooni tähtsamad jõed on Seim ja Snagost.

Pärast seda, kui Ukraina relvajõud oli 2024. aasta augustis tunginud Kurski oblastisse, teatati sama kuu 14. kuupäeval Gluškovo rajooni elanike evakueerimisest.

## Viited
Bergkamen

**Bergkamen** on linn Saksamaal Nordrhein-Westfaleni liidumaal Arnsbergi ringkonnas Unna kreisis. Piirneb idas Hammiga.

Bergkameni põhjapiiril voolab Lippe.

Linn loodi 1966. aastal Bergkameni, Heili, Oberadeni, Rünthe ja Weddinghofeni valla liitmise teel. 1968. aastal liideti linnaga Overberge.

Bergkamenis asusid kivisõekaevandused. 1946. aastal toimus kaevanduses Zeche Monopol Schacht Grimberg 3/4 plahvatus, mille tagajärjel hukkus 405 kaevurit.

## Viited

## Välislingid

*https://www.bergkamen.de/
Tatjana Vassiljeva

**Tatjana Grigorjevna Vassiljeva** (sünninimi **Tatjana Itsõkovitš**; vene keeles Татьяна Григорьевна Васильева; sündinud 28. veebruaril 1947 Leningradis) on vene näitleja (teatri- ja filminäitleja), Venemaa rahvakunstnik.

Pärast Moskva Kunstiteatri juures asuva Nemirovitš-Dantšenko nimelise stuudiokooli lõpetamist 1969. aastal töötas ta näitlejana aastatel 1969–1983 Moskva akadeemilises satiiriteatris ja 1983–1992 Majakovski-nimelises akadeemilises teatris. Aastatel 1996–1999 mängis ja 2007. aastast taas mängib Moskva Teatri "Nüüdisnäidendi Kool" näitetrupi koosseisus.

Ta on mänginud enam kui 120 mängufilmis.

## Tunnustus
*1981 – Vene NFSV teeneline kunstnik
*1992 – Venemaa Föderatsiooni rahvakunstnik

## Isiklikku
Tema esimene abikaasa oli näitleja Anatoli Vassiljev (hilisem Venemaa rahvakunstnik), ka teine abikaasa oli näitleja (Georgi Martirosjan; abielu lahutati 1995. aastal). Näitlejana tegutseb ka poeg Filipp Vassiljev (sündinud 1978). 

## Viited

## Välislingid

*Татьяна Васильева. kinopoisk.ru
Mahsatī

**Mahsatī Ganjavī** (pärsia keeles مهستی گنجوی&lrm;; aserbaidžaani-ladina: Məhsəti Gəncəvi; sündis umbes 1089, suri pärast 1159. aastat) oli pärsiakeelne naisluuletaja. Ta sündis Gəncəs (praeguse Aserbaidžaani idaosas) ja oli islami kuldajastu esindaja. 

## Viited


## Kirjandus
* 

## Välislingid

* Ч. Г. Гусейнов. МЕХСЕТИ́ ГЯНДЖЕВИ́'' (Suur Venemaa entsüklopeedia)
Nina Ussatova

**Nina Nikolajevna Ussatova** (vene keeles Нина Николаевна Усатова; sündinud 1. oktoobril 1951 Malinovoje Ozeros Altai krais) on vene näitleja (teatri- ja filminäitleja), Venemaa rahvakunstnik.

Ta lõpetas 1979. aastal Moskvas Štšukini-nimelise Teatriinstituudi režiiteaduskonna. Aastatel 1979–1989 töötas ta näitlejana Leningradi noorsooteatris ja alates 1989. aastast on ta Peterburis asuva Tovstonogovi-nimelise Venemaa Riikliku Akadeemilise Suure Draamateatri (kuni 1992 Gorki-nimeline Akadeemiline Suur Draamateater) koosseisuline näitleja.

Ta on mänginud enam kui 90 mängufilmis.

## Tunnustus
*1988 – Vene NFSV teeneline kunstnik
*1994 – Venemaa Föderatsiooni rahvakunstnik
*2001 – Venemaa Föderatsiooni riiklik preemia

## Isiklikku
Tema abikaasa on lingvist Juri Gurjev. 

## Viited

## Välislingid
*Нина Усатова veebiportaalis kinopoisk.ru
Krüptoanalüüs

**Krüptoanalüüsiks** nimetatakse tegevust, mille eesmärgiks on taastada lähtetekst ilma võtmele ligipääsu omamata. Edukas krüptoanalüüs võimaldab taastada kas lähteteksti või võtme, ka võimaldab krüptoanalüüs avastada nõrku kohti süsteemis.

Krüptoanalüüsi katset nimetatakse **ründeks**, ründeid võib jagada passiivseteks ja aktiivseteks. **Passiivse ründe** korral jälgib ründaja kommunikatsioonikanalit. Rünne ohustab ainult andmete konfidentsiaalsust. **Aktiivse ründe** korral üritab ründaja andmeid kustutada või muuta. Samuti võib ründaja mingil muul moel mõjutada andmeid ja kommunikatsioonikanalit. Aktiivne rünne ohustab lisaks andmete konfidentsiaalsusele ka nende terviklikkust ja autentsust.

Teada on neli põhilist krüptoanalüüsi meetodit, neist iga puhul eeldatakse, et krüptoanalüütik tunneb põhjalikult algoritmi.

;Ainult šifreeritud tekstil põhinev rünne : krüptoanalüütiku käsutuses on mõnede teadete krüpteeritud tekstid, nende puhul on kasutatud ühte ja sama algoritmi. Tema ülesanne on taastada võimalikult suur osa lähtetekstidest.

;Lähtetekstil põhinev rünne : krüptoanalüütiku käsutuses on mõnede teadete lähtetekstid ja ka nende šifreeritud tekstid. Tema ülesandeks on krüpteerimisel kasutatud võtme(te) leidmine selleks, et teisi selle võtmega krüpteeritud teateid dekrüpteerida.

;Valitud lähtetekstil põhinev rünne : krüptoanalüütikul on lisaks mõnede teadete lähtetekstidele ja krüpteeritud tekstidele võimalus valida šifreerimiseks lähtetekst. Tema ülesandeks on teha kindlaks krüpteerimisel kasutatud võti ja/või algoritm.

;Adaptiivsel lähtetekstil põhinev rünne : on valitud lähtetekstil põhineva ründe erijuht. Krüptoanalüütikul on lisaks lähteteksti valimisele võimalik seda ka krüpteerimise tulemustest lähtuvalt täpsustada ja muuta.

Lisaks on teada mõned esoteerilisemad ründed:

;Valitud šifreeritud tekstil põhinev rünne : krüptoanalüütik võib valida erinevaid šifreeritud tekste dešifreerimiseks, ka on tal ligipääs dešifreeritud tekstidele. Selline meetod sobib peamiselt avaliku võtmega algoritmide murdmiseks.

;Valitud võtmel põhinev rünne : krüptoanalüütikul on mingit teavet erinevate võtmete vaheliste seosete kohta. Krüptoanalüütik valib seose kahe või enama võtme vahel, võtmed ise on talle teadmata. Andmed krüptitakse nende võtmetega. Edasi kombineeritakse seda rünnet kas lähtetekstil või valitud lähtetekstil põhineva ründega.

;Bandiitlik krüptoanalüüs : võtme teadasaamiseks kasutab "krüptoanalüütik" ähvardusi, väljapressimist, altkäemaksu andmist või piinamist. Selline tegevus on tavaliselt oluliselt lihtsam ja odavam kui ülejäänud krüptoanalüüsi meetodid.

Krüptoanalüüsi puhul tuleb silmas pidada seda, et kõik algoritmid, välja arvatud Vernami šiffer ehk *one-time pad*, on põhimõtteliselt toore jõuga murtavad. Seega on krüptoanalüüs edukas siis, kui saladuse teadasaamiseks kulus vähem operatsioone, kui neid algoritmi toore jõuga murdmiseks vaja.
Jevgenija Simonova

**Jevgenija Pavlovna Simonova** (vene keeles Евгения Павловна Симонова; sündinud 1. juunil 1955 Leningradis) on vene näitleja (teatri- ja filminäitleja), Venemaa rahvakunstnik.

Pärast Moskvas Štšukini-nimelise Teatriinstituudi lõpetamist 1976. aastal töötab ta Majakovski-nimelises Moskva Akadeemilises Teatris.

Ta on mänginud enam kui 60 mängufilmis.

## Tunnustus
*1984 – NSV Liidu riiklik preemia
*1984 – Vene NFSV teeneline kunstnik
*1995 – Venemaa Föderatsiooni rahvakunstnik
*2017 – Kuldne Mask, parim naisroll sõnalavatuses

## Isiklikku
Tema esimene abikaasa oli näitleja Aleksandr Kaidanovski, teine abikaasa oli näitleja Dmitri Polonski, kolmas abikaasa on lavastaja Andrei Ešpai. Tütar Zoja Kaidanovskaja (sündinud 1976) on näitleja, tütar Marija Ešpai-Simonova (sündinud 1986) on pianist. Jevgenija Simonova isa Pavel Simonov on akadeemik, vend Juri Vjazemski on kirjandusteadlane.

## Viited

## Välislingid
*Евгения Симонова. kinopoisk.ru
Serdobin

**Serdobin** (vene keeles *Сердобин*) on vene aadlisuguvõsa. 

## Ajalugu

Serdobinid on Venemaa viitsekantsleri vürst Aleksandr Borissovitš Kurakini (1752−1818) abieluvälised järeltulijad. Suguvõsa sai oma nime Kurakinite Serdobski maakonnas Nadeždino mõisas asunud Serdoba jõe järgi. 1802. aastal tõstis Püha Rooma keiser Franz II vürst Kurakini neli poega ja kaks tütart vabahärra seisusse. 1804. aastal anti ülejäänud neljale lapsele Venemaa keisririigi paruni tiitel.

## Suguvõsa liikmeid
*Vabahärra Aleksandr Nikolajevitš Serdobin (1783−u 1846), titulaarnõunik
*Parun Mihhail Nikolajevitš Serdobin (1802−1888), kolleegiuminõunik

## Pildid

File:Alexander Nikolaevich Serdobin.jpg|Kolleegiuminõunik vabahärra Aleksandr Nikolajevitš Serdobin (1781−pärast 1802)
File:Portrait of Alexey Nikolaevich Serdobin.jpg|Vabahärra Aleksei Nikolajevitš Serdobin (1790−1834)
File:Portrait of baroness Ekaterina Nikolaevna Serdobina.jpg|Vabapreili Jekaterina Nikolajevna Serdobina (1789−1805)


## Vaata ka
*Kurakin

## Viited

## Kirjandus
*Долгоруков, Пётр Владимирович. *[[Rossiiskaja rodoslovnaja kniga|Российская родословная книга]]*. Санктпетербургь: Печатано вь типо графии Эдуарда Веймара, 1856. Часть третья. Lk 408 https://runivers.ru/bookreader/book58511/#page/408/mode/1up.

## Välislingid
*Serdobini suguvõsa vapp saidil gerbovnik.ru
Lefcourt Colonial Building

**Lefcourt Colonial Building** on äripindadega kõrghoone New Yorgi linnas Midtown Manhattani ärikeskuses aadressil 295 Madison Avenue, East 41st Street tänava nurgal. Hoonel on 45 korrust ja see on 163,98 m kõrgune. See on ehitatud *[[art déco]]* stiilis ning valmis aastatel 1929–1930. Selle projekteerisid Abraham E. Lefcourt tellimusel arhitektuuribürood Charles F. Moyer Company ja Bark & Djorup.
Dmitri Pevtsov

**Dmitri Anatoljevitš Pevtsov** (vene keeles Дмитрий Анатольевич Певцов; sündinud 8. juulil 1963 Moskvas) on vene näitleja (teatri- ja filminäitleja), Venemaa rahvakunstnik.

Ta lõpetas 1985. aastal  Moskvas GITIS-e näitekunsti teaduskonna. Pärast sõjaväeteenistust Nõukogude Armee teatris (1986–1987) töötas ta näitlejana Taganka teatris. Alates 1991. aastast on ta Lenkomi näitleja.

Ta on mänginud enam kui 60 mängufilmis.

## Tunnustus
*1995 – Venemaa Föderatsiooni teeneline kunstnik
*1997 – Venemaa Föderatsiooni riiklik preemia
*2001 – Venemaa Föderatsiooni rahvakunstnik
*2007 – Austuse orden
*2013 –  orden Teenete eest Isamaa ees IV järk
*2015 –  Andrei Mironovi nimeline näitlejapreemia "Figaro"

## Isiklikku
Tema isa Anatoli Pevtsov oli moodsa viievõistluse treener. Dmitri Pevtsovi
abikaasa on 1994. aastast näitleja Olga Drozdova (hilisem Venemaa rahvakunstnik).

## Viited

## Välislingid

*Дмитрий Певцов. kinopoisk.ru
14 Wall Street

**14 Wall Street** (endise nimega **Bankers Trust Company Building**) on 37-korruseline büroopindadega kõrghoone New Yorgis. 

## Kirjeldus
See asub Lower Manhattani ärikeskuse südames Wall Streeti ja Nassau Streeti nurgal, New York Stock Exchange'i lähedal. See oli Bankers Trusti peakontor kuni hoone müümiseni 1937. aastal.

164,59 meetri kõrguse ehitise projekteeris arhitektuuribüroo Trowbridge & Livingston ning see ehitati aastatel 1910–1912 historitsistlikus stiilis. Hoone uusklassitsistlikus lahenduses on eeskujuks võetud Halikarnassose mausoleumi asetust San Marco kampaniili otsas. Varem asus samal krundil Gillender Building. See oli esimene kõrghoone maailmas, mis lammutati, et rajada samasse kohta uus, kõrgem hoone. Bankers Trust Company Buildingust endast sai seejärel maailma kõrgeim pangandushoone, kuigi pank ise kasutas kolme alumist korrust, ülemised korrused anti üüripindadeks. 31. korrusel asus korter, mis kuulus John Pierpont Morganile. Korteri pind muudeti hiljem kõrgklassi prantsuse restoraniks The 14 Wall Street, mis sulges uksed 2006. aastal. 

1997. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (*New York City Landmark*).

## Pildid

Pilt:Bankers Trust Building 1912.jpg|Bankers Trust Company Building 1912. aastal
Pilt:Bankers Trust Building unterer Teil.jpg|Kõrghoone jalam
Pilt:14 Wall Street 001.JPG|Kõrghoone torniosa


## Vaata ka
*4th & Vine Tower

## Välislingid

*14 Wall Streeti koduleht
DuMont Building

**DuMont Building** on äripindadega kõrghoone New Yorgi linnas Midtown Manhattani ärikeskuses 53<sup>rd</sup> Street ja Madison Avenue tänava nurgal. Hoonel on 42 korrust ja see on 162,16 meetrit kõrge. 

See on ehitatud *[[art déco]]* stiilis koos uusgootika nüanssidega ning valmis aastal 1931. Ehitist teatakse hästi tänu selle katusel asuvale ringhäälinguantennile.

## Välislingid
The Downtown Club

**The Downtown Club** (varasema nimega **The Downtown Athletic Club**) on 39-korruseline kõrghoone New Yorgis, mis on endine härrasmeeste spordiklubi ja nüüdne korterelamu. See asub Lower Manhattani lõunatipus aadressil 20 West Street. 

158 meetri kõrgune ''art déco'' stiilis ehitis projekteeriti arhitektuuribüroo Starrett & van Vleck poolt ning valmis aastatel 1929–1930. Klubi läks pärast 11. septembri terrorirünnakuid pankrotti, 2005. aastal avati ümbermuudetud hoone uuesti korterelamuna.

2009. aastal määras New York City Mälestusmärkide Säilitamise Komisjon ehitise kaitsealuseks mälestiseks (*New York City Landmark*).

## Välislingid
*The Downtown Clubi koduleht
*The Downtown Clubi kirjeldus ja pildid veebilehel www.nyc-architecture.com
Saar (perekonnanimi)

**Saar** on eesti perekonnanimi.

Eestis Liivimaa Talurahva seadusega (1819) võetud nimede pingereas oli Saar esikohal. 

Saar on ka praegu Eestis tavaline perekonnanimi. 2017. aasta 1. jaanuari seisuga oli Eestis perekonnanimi Saar 2119 mehel ja 2319 naisel. Perekonnanimede levikult on Saar 3. kohal Ivanovi ja Tamme järel. Nimi on levinuim Saare maakonnas, kus neid on maakonna 10 000 elaniku kohta 96,62.

## Nime kandjaid
*Ain Saar (1968–), Eesti taasiseseisvumise eest võitleja
*Aino Saar, eesti bioloog ja taimefüsioloog (1926–)
*Alviine Saar, eesti õpetaja (1907–1985) 
*Andrus Saar, eesti sotsioloog ja ajakirjanik (1946–2015)
*Anti Saar, eesti kirjanik ja tõlkija (1980–)
*Ants Saar, eesti kirjanik (1920–1989)  
*Ants Saar, eesti purilendur (1914–1995)
*Arno Saar, eesti fotograaf (1953–)
*Asmu Saar, eesti geograaf ja loodusteadlane (1931–2003)
*Bernhard Saar, eesti tehnikateadlane (1929–1998)
*Elmar Saar, eesti jalgpallur, treener ja kohtunik (1908–1981)
*Enn Saar, eesti astrofüüsik (1944–)
*Evar Saar, eesti keeleteadlane, ajakirjanik ja võro keele aktivist (1969–) 
*Felix Saar, Eesti sõjaväelane (1911–1942)
*Friedrich Saar, eesti loomaarstiteadlane (1904–1942)
*Getter Saar, eesti sulgpallur (1992–)
*Gustav Saar, eesti tehnikateadlane (1920–1972)
*Hans Saar, eesti agronoom (1893–1983)
*Indrek Saar, eesti näitleja, teatrijuht ja omavalitsustegelane (1973–)
*Irja Saar, eesti mükoloog (1973–)
*Janne Saar, eesti laulja (1986–)
*Joosep Saar, organist, köster, viiulimeister, koolijuhataja ja koorijuht (1837–1910)
*Juhan Saar, eesti kirjanik (1929–2007)
*Jüri Saar, Eesti poliitik (1946–)
*Jüri Saar, eesti ajakirjanik
*Jüri Saar, eesti kriminoloog (1956–)
*Jüri Saar, eesti filosoof (1941–1984)
*Kaarel Saar, eesti jalgpallur (1990–)
*Kadi Liis Saar, eesti biofüüsik (1992–)
*Kalev Saar, eesti muusik (1969–)
*Karl Saar, eesti tehnikateadlane (1945–)
*Kristjan Saar, Eesti sõjaväelane (1894–1972)
*Kustav Saar, Eesti sõjaväelane (1897–1941)
*Ludvig Saar, Eesti sõjaväelane (1895–1980)
*Madis Saar, eesti advokaat
*Maido Saar, eesti koreograaf ja rahvatantsija (1957–)
*Maret Saar, eesti aerobioloog, aero- ja etnomükoloog (1946–)
*Margus Saar, eesti ajakirjanik (1966–)
*Mariann Saar, eesti laulja (1988–)
*Marianna Saar, eesti botaanik (1934–)
*Marika Saar, Eesti poliitik (1982–)
*Mart Saar, eesti helilooja (1882–1963)
*Martin Saar, New Yorgis elav eesti kunstnik (1980–)
*Max Emil Saar, eesti vaimulik (1911–1981)
*Mikk Saar, eesti laulja ja muusikalinäitleja (1980–)
*Olivia Saar, eesti lastekirjanik ja luuletaja (1931–2025)
*Paul Saar, eesti vaimulik (1919–2010)
*Paul Saar, eesti maalikunstnik (1946–2007)
*Pille Saar, eesti pianist ja pedagoog (1961–)
*Raer Saar, eesti kontrabassimängija (1978–)
*Theodor Saar, Kihnu koduloolane, pedagoog ja muusik (1906–1984)
*Tiiu Saar, eesti loomaarstiteadlane (1955–) 
*Tõnu Saar, eesti näitleja (1944–)
*Tähti Saar, eesti arst ja arstiteadlane (1944–2016)
*Valeri Saar, Eesti sõjaväelane (1955–)
*Veera Saar, eesti kirjanik ja pedagoog (1912–2004)
*Veikko Saar, eesti astronoom (1971–1998)  
*Vladimir Saar, eestlasest Venemaa poliitik (1963–)

## Viited
76 eKr

**76. aasta eKr** oli 76. aasta enne meie ajaarvamist, Vana-Rooma ajaarvamise järgi 678 *[[ab urbe condita]]*.

## Sündmused
*Vana-Rooma konsuliteks olid Gnaeus Octavius ja Gaius Scribonius Curio.

## Sündinud
* ...

## Surnud
* Alexander Jannaeus, Juudamaa kuningas
77 eKr

**77. aasta eKr**

## Sündmused
* Vana-Rooma konsuliteks olid Decimus Iunius Brutus ja Mamercus Aemilius Lepidus Livianus.

## Sündinud
* Berenike IV, Egiptuse kuninganna

## Surnud
* Marcus Aemilius Lepidus, Rooma poliitik
Tobtok

**Tobias Karlsson** (sündinud 18. mai 1992 Uppsalas), esinejanimega **Tobtok**, on Rootsi DJ ja produtsent.

## Diskograafia

### Albumid
* Reincarnation (2012)
* Savanna (2014)
* Poolside Miami 2017 (2017)

### Singlid

### Ametlikud remiksid

## Allikad
* https://soundcloud.com/tobtok
* https://www.facebook.com/Tobtok/
* https://www.beatport.com/artist/tobtok/201720
78 eKr

**78. aasta eKr**

## Sündmused
* Marcus Aemilius Lepidus sai Rooma konsuliks. Ta üritas Sulla reforme tühistada ning ta saadeti Gallia Narbonensise provintsi.

## Sündinud
* ...

## Surnud
* Lucius Cornelius Sulla, Rooma riigimees ja väejuht
Šlienava

**Šlienava** on küla Leedus Kaunase rajoonis Samylai vallas. Külas on põhikool, raamatukogu ja Samylai kultuurimaja. Šlienavas asub ka kaks kalmistut. Šlienava asub Kaunase veehoidla poolsaarel, vaatamisväärsuseks on sealne aastal 1958 valminud katoliku kirik.

## Ajalugu

Arheoloogiliste uuringute põhjal on selgunud, et Šlienava kohal oli muinasasula juba kolmandal ja teisel aastatuhandel eKr. Kirjalikes allikates mainitakse asulat esimest korda "Marburgi Wigandi kroonikas" (*Slawegen*), asula oli olemas aastal 1365, mil ristisõdijad selle maha põletasid. Aastal 1376 ristiti Šlienava "tule ja mõõgaga", kokku ristiti seal 500 inimest, neist 205 viidi pärast Preisimaale.

XIV sajandi teisel poolel kuulus Šlienava Kęstutisele. Aastal 1387 mainitakse küla nime all **Šlavaišuva**. Küla mainib ka Hermann Wartbergest, kasutades nimekujusid *Salwisawe* ja *Slawislow*. Saksa kroonikates on kasutatud veel nimekujusid *Slowiss*, *Sloasser*, *Sloaszen*.

XVI sajandil kuulus sealne mõis Lübneritele. Aastal 1719 ehitati külla kabel. Aastal 1812 peatus külas Prantsuse sõjavägi, surma saanud sõdurid maeti nn Prantsuse kalmistule.

Aastail 1940–1944 laiendati vana kabelit, ent aastal 1958 ujutati vana kihelkonna keskus Kampiškės Kaunase veehoidla rajamisel üle ja nii ehitati 1959 Šlienaisse uus kihelkonnakirik. Ka asusid veehoidla rajamisel Šlienavasse ümber paljud üle ujutatud Mozūrai, Naujos Dvareliškėse ja Šilėnai külade elanikud (aastal 1923 oli külas vaid 367 elanikku, aastal 1959 aga juba 710 ja aastaks 1972 oli Šlienava elanike arv kasvanud üle tuhande). Nõukogude ajal oli Šlienava kohaliku kolhoosi keskasulaks.

## Viited

## Välislingid
*Küla portaalis vietoves.Lt
26 Broadway

**26 Broadway** (tuntud ka kui **Standard Oil Building**) on 31-korruseline büroopindadega kõrghoone New Yorgis. See asub Lower Manhattani ärikeskuse südames Broadway tänaval Bowling Greeni pargi kõrval. 

158,5 meetri kõrgune ehitis projekteeriti arhitektuuribüroode Carrère & Hastings ja Shreve, Lamb & Blake poolt ning valmis aastatel 1921–1928 uusklassitsistlikus stiilis. 1995. aastal määras New York City Mälestusmärkide Säilitamise Komisjon ehitise kaitsealuseks mälestuseks (*New York City Landmark*).

## Pilte

Pilt:26 Broadway 004.JPG|26 Broadway kõrghoone 2010. aastal
Pilt:Bowling Green bldgs jeh.JPG|Bowling Greeni park
Pilt:26 Bwy dusk jeh.JPG|Kõrghoone jalam
Pilt:26 Broadway 003.JPG|Kõrghoone torniosa


## Välislingid

*26 Broadway kirjeldus ja pildid veebilehel www.nyc-architecture.com
Neveronys

**Neveronys** on küla Leedus Kaunase rajoonis, Neveronysi valla halduskeskus. 

Külas on keskkool, raamatukogu ja postkontor. Küla lõunaosa läbib Vilniuse-Kaunase raudteelõik, lääneosa aga Kaunase–Jonava raudteelõik, millel asus nüüdseks suletud Neveronysi raudteepeatus.

Aastani 1923 oli praeguse küla kohal kaks küla: Senieji Neveronys ja Naujieji Neveronys.

## Viited

## Välislingid

*Küla portaalis vietoves.Lt
Karmėlava II

**Karmėlava II** on küla Leedus  Kaunase rajoonis Karmėlava vallas. Küla piirneb Karmėlava aleviga.

## Viited
Fuller Building

**Fuller Building** on 40-korruseline büroopindadega kõrghoone New Yorgis. See asub Midtown Manhattani ärikeskuse südames aadressil 41 East 57<sup>th</sup> Street, Madison Avenue puiestee nurgal. 

150 meetri kõrguse ehitise projekteeris arhitektuuribüroo Walker & Gillette. Aastatel 1928–1929 ehitatud hoone on konservatiivses *[[art déco]]* stiilis. Hoone 12 alumist korrust olid planeeritud kunstigaleriideks. 1986. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (*New York City Landmark*).

## Välislingid
Gillender Building

**Gillinder Building** oli 20-korruseline büroopindadega varane kõrghoone New Yorgis. See asus Lower Manhattani ärikeskuse südames Wall Streeti ja Nassau Streeti tänava nurgal. See lammutati 1910. aasta aprillist juunini, et teha ruumi praeguse Bankers Trust Company Buildingu ehituseks. The New York Times mainis, et see oli esimene kord, kui kõrghoone lammutati selleks, et ehitada selle asemele kõrgem ja suurem.

83 meetri kõrguse ehitise projekteerisid arhitektid Charles I. Berg ja Edward H. Clark ning see valmis aastatel 1896–1897 uusbarokses *beaux-arts*i stiilis. Hoone põhiplaan oli ainult 7,9 m × 22,3 m.

## Dekonstruktsiooni piltide järjestus


Pilt:Gillender Building1896d.jpg|Tornitipp ja ülemised korrused
Pilt:Gillender Building1896c.jpg|Kõrgemad astmed
Pilt:Gillender Building1896b.jpg|Keskmised osad
Pilt:Gillender Building1896a.jpg|Alumised osad
Pilt:Gillender Building1896.jpg|Lõplik lammutamine
Ramučiai

**Ramučiai** on küla Leedus  Kaunase rajoonis Karmėlava vallas. Küla asub Kaunase lennujaama lähistel, merepinnast 73 meetri kõrgusel. Külas asuvad kool (Karmėlava gümnaasiumi filiaal), raamatukogu ja kultuurikeskus. Zverza ojal asub 0,068 km² suurune Ramučiai paisjärv.

Külas asub Esimeses maailmasõjas langenud sõdurite matmispaik. Nende haudadele püstitati aastal 1915 kolmest ristist koosnev mälestusmärk. Küla hakkas kasvama pärast Leedu taasiseseisvumist - veel aastal 1986 oli seal üksnes 740 elanikku.  

Ramuciai pond.jpg|Paisjärv
Ramuciai.jpg|Peatänav


## Viited

## Välislingid

*Küla portaalis vietoves.Lt
Rücker

**Rücker** on Rothenburgist pärit Baieri ja Liivimaa aadlisuguvõsa. 

## Ajalugu
Rückerite kohta on esimesi teateid 1391. aastast, mil Rothenburgis mainitakse linnakodanik Hiltprant Rückerit. Edaspidi kuulusid nad sagedasti selle vabalinna raadi. Suguvõsaliin algab raehärra Johann Rückeriga (suri 1514). 1689. aastal said vennad Daniel Rücker (1644−1709), Johannes Michael Rücker (1653−1712) ja Jeremias Friedrich Rücker (1655−1703) Püha Rooma keisrilt aadlitiitli (rüütlid). Järeltulijaid oli neist ainult keskmisel vennal. 1854. ja 1857. aastal tunnustas Baieri kuningas perekonna aadlitiitlit ja 1857. aastal immatrikuleeriti nad Baieri rüütelkonda.

1757. aastal Rogosisse koduõpetajaks tulnud Ludwig Nikolaus Rücker (1735−1791) rajas suguvõsa Liivimaa liini. 1772. aastal valiti ta Kolga-Jaani pastoriks. See ametikoht oli katkematult suguvõsa käes kuni 1879. aastani. Tema poeg Franz Ludwig Rücker (1769−1860) tõsteti 1841. aastal Püha Stanislavi ordeni alusel Vene pärusaadlikuks. Viimase poeg Otto Georg von Rücker (1810−1878) omandas 1858. aastal Unipiha mõisa ja moodustas sellest 1877. aastal fideikomissi. Viimane mõisnik Edgar Otto von Rücker (1862−1937) võeti 1911. aastal Liivimaa rüütelkonna matriklisse.

## Suguvõsa liikmeid
*Daniel Rücker (1605−1665), Rothenburgi superintendent ja Rothenburgi konsistooriumi president
*Daniel von Rücker (1644−1709), Rothenburgi bürgermeister, Püha Rooma keisri nõunik
*Johann Michael von Rücker (1653−1712), teoloogiadoktor, Windsheimi superintendent
*Christian Friedrich von Rücker (1689−1763), Windsheimi bürgermeister
*Johann Conrad Rücker (1691−1778), õigusteaduse doktor, Leideni ülikooli õigusteaduse professor, Leideni ülikooli rektor
*Ludwig Nikolaus Rücker (1735−1791), Kolga-Jaani pastor
*Georg Wilhelm von Rücker (1736−1805), ülemkohtunik, Windsheimi bürgermeister
*Franz Ludwig von Rücker (1769−1860), Vene pärusaadlik (1841), Kolga-Jaani pastor, Viljandi praost
*Carl Gottlieb Rücker (1778−1856), kartograaf
*Georg Friedrich Wilhelm Samuel von Rücker (1803−1870), filosoofiadoktor, gümnaasiumiprofessor
*August Wilhelm Rücker (1805−1881), Kolga-Jaani pastor

## Viited

## Kirjandus
**Genealogisches Handbuch der baltischen Ritterschaften*. Teil: Livland. Bd. I. Görlitz: Verlag E. U. Starke, 1929. Lk 279-281.
**Gothaisches Genealogisches Taschenbuch der Briefadeligen Häuser*. Achter Jahrgang. Gotha: Justus Perthes, 1914. Lk 782-785 https://digital.ub.uni-duesseldorf.de/periodical/pageview/1233215.
Birutė (Kaunas)

**Birutė** on Kaunase linnaosa, mis asub linna lõunaosas Aleksotase valla territooriumil. Varem on see kandnud ka nime **Naujoji Freda**. Birutė piirneb läänes Kazliškiai linnaosaga ja põhjas Fredaga, idas lahutab Jiesia jõgi Birutėt Panemunė vallast. Linnaosa ulatub Nemunase jõeni.

Linnaosa maadel asus varem kaks küla: linnaosa loodepoolsemas osas asus Birutė I, kagus aga Birutė II. Esimeses külas asus Esimese maailmasõja eel Naujoji Freda mõis. Külad liideti Kaunasega aastal 1949. Linnaosas asub Elisabethi nunnaklooster, linnaosa piiridesse jääb osaliselt ka Seniava kalmistu. 

## Jiesia

Linnaosa idaosas Jiesia jõe ääres asub Jiesia asum.

Jiesia jõe ääres asub Napoleoni mäeks kutsutud Jiesia linnamägi, mis asutati esimesel aastatuhandel eKr. Linnuse jalamil asus muinasasula, mille kultuurikiht ulatub välja XVII sajandisse. Aastal 1812 peatusid Jiesias Prantsuse väed, toona seal asustust ei olnud. Legendi kohaselt olevat linnamäel ööbinud Napoleon I, seetõttu kannab linnamägi rahvasuus Napoleoni mäe nime. Tänapäeval on selle ümbrusse loodud Jiesia maastikukaitseala. Linnamägi ja muinasasula on muinsuskaitse all.


Napoleon_hill001.JPG|Napoleoni küngas
Fredos_vienuolynas.jpg|Nunnaklooster
Jiesios_piliakalnis_2007-06-09.JPG|Vaade Nemunaselt Jiesia linnamäele


## Viited
Rohujahu

**Rohujahu** on loomasööt, mis on valmistatud kuivatatud ja peenestatud rohust.

Enamasti valmistatakse rohujahu noorest, varases kasvufaasis rohust. Rohujahu sisaldab palju proteiini ja karoteeni, selle toiteväärtus on lähedane haljassööda toiteväärtusele.

## Viited
Poolside Miami 2017

**"Poolside Miami 2017"** on Tobtoki koostatud DJ mikside ja remikside album. Kaasa teevad väga paljud artistid. Tobtoki enda miksitud pala juhatab albumi sisse. 

## Laulud
New York World Building

**The New York World Building** (teati ka nimega **Pulitzer Building**) oli 20-korruseline büroopindadega varane kõrghoone New Yorgis. See asus Lower Manhattani ärikeskuse südames aadressil 53-63 Park Row, New Yorgi raekoja läheduses. 

See oli tänapäevaks tegevuse lõpetanud ajalehe The New York World peakontor. Hoone lammutati linna moderniseerimise käigus 1955. aastal, et teha ruumi Brooklyn Bridge'i sillale viivatele autode jaoks mõeldud kaldteedele. 1966. aastal lammutati selle kõrval asunud teine ajalehepeakontor New York Tribune Building. Endisest Park Row' ajalehetoimetuste kvartalist on säilinud vaid New York Times Building.

Aastail 1889–1890 valminud 94,18 meetri (lipuvardaga 106,6 meetrit) kõrguse ehitise projekteeris arhitekt George Browne Post uusbarokses stiilis, mida teatakse kui *[[beaux-arts]]*. Valmimise järel oli see Illinoisi osariigi kapitooliumi järel teine kõrgeim hoone Põhja-Ameerikas ning ühtlasi järgnevad neli aastat kõrgeim ehitis New Yorgis. Sellest sai linna esimene hoone, mis ületas kõrguselt Trinity Churchi kirikutorni (87 m), mis oli linnapildis domineerival kohal.

## Vaata ka
*Park Row Terminal

## Välislingid
*New York World Buildingu hoone kirjeldus ja pildid veebilehel www.nyc-architecture.com
Kristo Toots

**Kristo Toots** (sündinud 26. septembril 1977 Põlvas) on Eesti näitleja ja lavastaja. 

Ta on lõpetanud 2001. aastal Eesti Humanitaarinstituudi näitlejameisterlikkuse erialal (II lend, juhendaja prof. Lembit Peterson).

Ta oli 2016. aasta mais toimunud neljanda võrokeelse laulu- ja rahvapeo "Uma Pido" lavastaja.

## Viited
Freda

**Freda** (poola keeles *Freda*) on Kaunase linnaosa, mis asub linna keskosas Aleksotase valla territooriumil Nemunase kaldal. Freda piirneb lõunas Birutė linnaosaga ja läänes Aleksotasega, üle Nemunase viib sild Centrase valda.

Nemunase kaldal asub tööstuspiirkond Žemojoji Freda, kus asuvad raudbetoonitehas, teraviljakombinaat ja veel palju tööstusettevõtteid. Seal asub ka Kaunase vanasadam. Kõrgemal asub Aukštoji Freda, kus asuvad Kaunase botaanikaaed, Freda kalmistu ja Freda lennuväli. 

## Ajalugu

Piirkond kuulus XVII sajandi teisel poolel Pacidele. Krzysztof Zygmunt Pac andis selle Lodovico Fredole, kelle järgi paikkond ka oma nime sai. Hiljem kuulus paikkond Godlewskitele, kes ehitasid välja Freda mõisa hoonetekompleksi.

Kolmandal Poola jagamisel läks Freda Preisimaa valdusse, Napoleoni tegevuse tagajärjel sai sellest aga Varssavi hertsogiriigi osa, mille likvideerimise järel hakkas Freda kuuluma Venemaale.

Aastal 1862 valmis üle Nemunase jõe viiv raudteesild ja Fredat hakkas läbima Vilniuse ning Königsbergi vaheline raudtee. Aastal 1880 rajati Freda kalmistu. Kaunase kindluse rajamise järel piirkond sõjaväestati, aastal 1891 ehitati sinna suurtükiväelaste tarbeks õigeusu kirik.

Aastal 1919 ehitati Fredasse Leedu lennuväe tarbeks remonditöökoda, selle juurde rajati aga lennuväli. Töökojas valmistati ka lennukeid ja loodi uusi lennukimudeleid (mark ANBO). Nõukogude ajal läks see Punaarmee käsutusse. 1970. aastatel spetsialiseerus töökoda kopterite remondile; sellega tegeleb töökoda ka tänapäeval.

Aastal 1923 rajati Freda mõisa parki Kaunase botaanikaaed. Aastal 1951 sai Freda raamatukogu.


FredaSobor3.jpg|Õigeusu kirik
Freda02.jpg|Freda veetorn, varasem Kaunase Vanasadama majakas
Freda01.jpg|Endine kasarmuhoone Fredas


## Viited

## Välislingid

*Freda Poola geograafilises sõnastikus.
Mahastī

**Mahasti** (pärsia keeles مهستی&lrm;; 16. novembril 1946 Kermānshāh, Iraan – 25. juunil 2007 Santa Rosa) oli Iraani ja Ameerika Ühendriikide laulja. 

Ta võttis esinejanime luuletaja Mahsatī järgi. 

## Välislingid
* Mahasti (Iranian.com)
Lennuk (Eesti Üliõpilaste Seltsi paat)

**Lennuk** oli Eesti Üliõpilaste Seltsi paat Tartus Emajõel.

1883. aastal kinkis Julius Mõtus oma paadi Eesti Üliõpilaste Seltsile, kes selle tänuga vastu võttis ja Aleksander Mohrfeldti kapteniks valis. Paadile heisati isegi sini-must-valge lipp, kuid täpsustamata põhjustel ainult korraks. 1886. aastal värviti paat kolmevärviliseks: veealune osa valgeks, veepealne osa mustaks ja siniseks. 1889. aastal otsustas selts paadi maha müüa ja 1891. aastast puuduvad tema kohta andmed.

## Välislingid
*Eesti Üliõpilaste seltsi ajalugu
Sudža rajoon

**Sudža rajoon** (vene keeles *Суджанский район*) on 2. järgu haldusüksus (munitsipaalrajoon) Venemaal Kurski oblasti edelaosas. Rajooni keskus on Sudža linn.

Rajoon piirneb põhjas Lgovi rajooniga, kirdes Bolšoje Soldatskoje rajooniga, kagus Belaja rajooniga, lõunas Sumõ oblastiga (Ukraina) ja läänes Korenevo rajooniga.

Rajooni pindala on 996 km². Elanike arv oli 2012. aastal 26 526, 2007. aastal 29 273 ja 2002. aastal 31 466.

Sudža rajoonis on 82 asulat, mis kuuluvad ühe linnaasunduse (Sudža linna) ja kuueteistkümne külaasunduse koosseisu.

Rajooni tähtsamad jõed on Sudža, Psjol, Snagost, Vorobža, Ivnitsa, Loknja, Malaja Loknja, Smerditsa, Ržava, Olešnja ja Konopelka.

2024. aasta augustist okupeerisid enamiku rajoonist Ukraina väed. Venemaa taastas kontrolli rajooni üle 2025. aasta aprilliks.

## Viited
Savielly Tartakower

**Savielly Tartakower** (poola **Ksawery Tartakower**; prantsuse **Xavier Tartakover**; 22. veebruar 1887 Rostov – 4. veebruar 1956 Pariis) oli Austria juudi päritolu Poola ja Prantsusmaa maletaja. Ta oli 20. sajandi esimese poole üks tugevamaid maletajaid. Kui 1950. aastal hakkas FIDE välja andma rahvusvahelise suurmeistri tiitlit, siis oli ta üks nendest 27 maletajast, kes selle nimetuse esimestena pälvisid. Ta oli silmapaistev maleteoreetik ja -literaat. Tema 1920.–1930. aastatel kirjutatud maleraamatud on populaarsed veel ka 21. sajandil. 

## Vaata ka
*Hüpermodernism
Alexander Sangernebo

**Alexander Sangernebo** (18. aprill 1852 vkj Vana-Pornuse mõis, Halliste kihelkond – 22. jaanuar 1930) oli Eestist pärit ameerika kujur, kes on  tuntud peamiselt oma Indianapolise esindushoonete fassaade kaunistavate terrakotast valmistatud taiestega.

Alexander Sangernebo õppis kunsti Peterburis, Hamburgis ja Pariisis *[[École des arts décoratifs]]*'is.

Alexander Sangernebo terrakotaskulptuuride ja bareljeefidega on kaunistatud terve rida Indianapolise esindushooneid ja esinduslikke eramuid, muuhulgas:
* Indanapolise raudteejaama esikülg
* Athenæum (Das Deutsche Haus)
* Murat Temple
* Indiana Theatre
* Columbia Club (suurnike kogunemiskoht)
* rahvuskaardi relvalao hoone (*National Guard Armory*)
* hotellid Claypool, Lincoln ja Severin
* kaubamajad Ayres ja Block
* kinod Indiana ja Lyric
* keskkoolid Shortridge, Manual, Washington ja Crispus Attucks
* pangahooned Railroadmen ja Fletcher
* St. Mary kirik, St. Joan of Arci kirik ja Esimene baptisti kirik

## Viited
3. Saaga: Saaga EAA.1275.1.524:565?1223,351,766,235,0

4. Saaga : Saaga EAA.1275.1.553:92?213,898,1018,53,0

5  Alexander Sanfernebo Genis: https://www.geni.com/people/Alexander-Sangernebo/6000000016298006851

6. Onomastika > Nimene panemine > Sangernebo: http://www.ra.ee/apps/onomastika/index.php/et/nimepanek/searchNimepanek?norm=sangernebo&q=1 Sangernebo: seda perekonnanime anti ainult Pornuse vallas Halliste kihelkonnas umbes aastal 1825.
Järveotsa maastikukaitseala

**Järveotsa maastikukaitseala** on kaitseala Pärnu maakonnas Saarde vallas Jäärja külas, mille eesmärk on kaitsta vanade loodusmetsade, vanad laialehiste metsade, soostuvate ja soo-lehtmetsade ning siirdesoo- ja rabametsade elupaigatüüpe ja kaitsealuseid linnuliike.

Kaitseala hõlmab Järveotsa järve ja seda ümbritsevaid metsi. Kaitseala maismaa pindala on 24,2 ha, veekogude pindala 3 ha. 

Kaitsealustest lindudest elavad kaitsealal valgeselg-kirjurähn, laanepüü ja vööt-põõsalind.

Kaitseala on moodustatud Pärnu Maakonnavalitsuse 12. juuli 1991. a määrusega kaitse alla võetud Järveotsa tammiku baasil.
 
## Viited

## Välislingid
*Järveotsa maastikukaitseala kaart
Kommunismiehitaja

**Kommunismiehitaja** (aastatel 1950–1962 **Kommunismi Ehitaja**) oli ajaleht, mis ilmus Saaremaal; EKP Kingissepa Rajoonikomitee ja Kingissepa Rajooni Rahvasaadikute Nõukogu häälekandja.

Ajalehe esimene number ilmus 6. novembril 1950. Selle eelkäijaks oli ajaleht Saarte Hääl.

Ajaleht ilmus 3 korda nädalas.

18. juunist 1988 ilmus ajaleht taas nime Saarte Hääl all.

### Ajalehe peatoimetajad
* ...
* 1959–1962 Erni Lõbu
* ...

## Viited
Stepanida Borissova

**Stepanida Iljinitšna Borissova**, sünninimi **Stepanida Semjonova**, (vene keeles Степанида Ильинична Борисова; sündinud 15. aprillil 1950 Megino-Kangalassõ rajoonis Jakuudi ANSV-s) on jakuudi näitleja ja laulja, Venemaa rahvakunstnik.

Tema eestvedamisel loodi Olongho Teater. Ta on Olongho teatri näitlejastuudio kunstiline juht ning on teinud mitu lavastust.

## Haridus- ja töökäik
Pärast Štšepkini-nimelise Kõrgema Teatrikooli lõpetamist 1974. aastal töötab ta näitlejana Oiunski-nimelises Sahha akadeemilises teatris. 

Lauljana viljeleb ta folkmuusikat. Seejuures kasutab ta jakuudi laulule iseloomulikku laulutehnikat *[[toiuk]]*. Alates 1990. aastatest on ta folkrokklauljana käinud paljudel gastrollidel Euroopa, Ameerika ja Aasia riikides ning osa võtnud etnomuusika festivalidest Hiinas (1996), Berliinis (2002), Jaapanis (2002) ja Suurbritannias (2004).

2009. aastal mängis ta Andrei Borissovi lavastatud mängufilmis "Taina Tšingis Haana" ("Тайна Чингис Хаана") Tšingis-khaani ema Oeluni rollis.

## Tunnustus

*1988 – Jakuudi ANSV Oiunski-nimeline riiklik preemia
*1993 – Venemaa Föderatsiooni teeneline kunstnik
*2001 – Sahha (Jakuutia) Vabariigi rahvakunstnik
*2003 – Kuldse Maski nominent – kategoorias "parim naisroll sõnalavastuses"
*2005 – Venemaa Föderatsiooni rahvakunstnik 
*2007 – Kuldse Maski nominent – kategoorias "parim naisroll sõnalavastuses"
*2010 – Kuldse Maski nominent – kategoorias "parim naisroll sõnalavastuses"

## Isiklikku
Tema abikaasa on teatrilavastaja Andrei Borissov.

## Viited

## Välislingid
*Женщина-Космос. Intervjuu Stepanida Borissovaga. archive.is, 7. november 2009
Dmitri Kogan

**Dmitri Kogan** (vene keeles Дмитрий Павлович Коган; 27. oktoober 1978 Moskva –  29. august 2017 Moskva)) oli Venemaa viiulikunstnik, Venemaa teeneline kunstnik (2010). 

Leonid Kogani ja Jelizaveta Gilelsi lapselapsena ja Pavel Kogani pojana alustas ta muusikaõpinguid juba kuueaastaselt Marina Kesselmani juures. 

Juba õpingute ajal oli ta Vladimir Spivakovi fondi stipendiaat ning osales kontserdiprogrammides "Uued nimed", "Vene esituskunst" ("Новые Имена", "Русское Исполнительское Искусство"). 

Esimene esinemine koos sümfooniaorkestriga oli tal 10-aastaselt ja Moskva Konservatooriumi Suures saalis esines ta esimest korda 15-aastaselt. 
Aastatel 1996–1999 oli ta  Moskva Konservatooriumi tudeng ning peaaegu samaaegselt, aastatel 1996–2000 ka Helsingi Sibeliuse Akadeemia tudeng, kus teda juhendas Tuomas Haapanen. 

1997. aastal toimus tema muusikaline debüüt Suurbritannias ja USA-s. Ta on esinenud paljudes kuulsates kontserdisaalides nii Euroopas (sh ka Eestis), Aasias, Ameerikas, Austraalias kui ka Lähis-Idas. 

Kogan on esinenud paljude tunnustatud orkestritega, sh Moskva Riiklik Akadeemiline Sümfooniaorkester Pavel Kogani juhatusel, Riiklik Jevgeni Svetlanovi nimeline Orkester, Riiklik Sümfooniaorkester Uus Venemaa (Новая Россия), Odessa Filharmooniaorkester, Camerata Klaipeda jt, ning teinud koostööd selliste dirigentidega nagu Mark Gorenstein, Pavel Kogan, Hobart Earle, Dmitri Jablonski. Dmitri Kogan on mänginud koos paljude tuntud muusikutega, sh Alena Baeva, Boris Belkin, Henri Demarquette jt. 

Kogan on üles astunud paljudel festivalidel, sh Summit Music Festival USAs, Niagara Music Festival Kanadas, Sayowe Tais, Nancyphonies Prantsusmaal jm. Dmitri Kogan mängis Francesco Ruggieri 1660. aastal valmistatud viiulil. 

Kogan suri 29. augustil 2017 pärast pikka rasket onkoloogilist haigust.

## Viited
Rudaki

**Rūdakī** (858, Rudak, Khorāsān, Pärsia – 941, Rudak (?)) oli tadžiki-pärsia luuletaja, muusik ja laulja, uuspärsia- ehk farsikeelse pärsia kirjanduse rajaja.

Rūdakī oli Samaniidide dünastia valitseja Naṣr II (914–943) õuepoeet Buhhaaras, kuid kaotas 937. aastal soosingu ja lõpetas elu vaesuses. Tema tohutust loomingust on säilinud oletatavsti vähem kui 1 protsent. 

Üks Rudaki tuntumaid poeeme on "Veini ema", mis ülistab metafooride kaudu veinitegu.

## Teosed eesti keeles
* Abu Abdullah Dža’far ibn Muhammad Rudaki Samarkandist, "Luulepoeemid". Tadžiki-pärsia keelest tõlkinud Haljand Udam. Eesti Raamat, Tallinn 1970.

## Viited

## Välislingid
Mare Kalam

**Mare Kalam** (kuni 1959 **Mare Eimre**; sündinud 2. veebruaril 1939 Tallinnas) on Eesti motosportlane.

Ta lõpetas 1957. aastal Tallinna 4. Keskkooli ja 1966. aastal Linnakutsekooli nr 4. 

1957. aastal alustas ta treeninguid Spartaki motoklubis, tema treener oli Virve Laur. 

Aastatel 1959–1961 võitis ta Eesti NSV meistrivõistlustel ringrajasõidus medaleid. 1962. aastal sai ta Nõukogude Liidu meistrivõistlustel ringrajasõidus 5. koha. 1966. aastal võitis ta Nõukogude Liidu võistkonnas Rahvusvahelise Mootorrattaspordiliidu (FIM) rallil esikoha. 

Töötanud juuksurina, alates 1993. aastast OÜ Vesilaine juhatuse liige.

## Tunnustus
*1962 – NSV Liidu meistersportlane

## Isiklikku
Tema abikaasa oli motosportlane Ants Kalam ja tütar on motosportlane Meeli Kalam. 

## Viited

## Välislingid
*
Kovrovi rajoon

**Kovrovi rajoon** (vene keeles *Ковровский район*) on 2. järgu haldusüksus (munitsipaalrajoon) Venemaal Vladimiri oblasti kirdeosas. Rajooni keskus on Kovrovi linn (ei kuulu Kovrovi rajooni koosseisu).

Rajoon piirneb põhjas Ivanovo oblastiga, idas Vjazniki rajooniga, kagus Selivanovo rajooniga, edelas Sudogda rajooniga ja läänes Kameškovo rajooniga.

Rajooni pindala on 1817 km². Elanike arv oli 2012. aastal 31 525, 2009. aastal 29 797 ja 2002. aastal 31 148.

Kovrovi rajoonis on 172 asulat, mis kuuluvad ühe linnaasunduse (Melehhovo) ja nelja külaasunduse koosseisu.

Rajooni tähtsamad jõed on Kljazma, Nerehta ja Uvod.

## Viited
Läti Regionaal- ja Vähemuskeelte Liit

**Läti Regionaal- ja Vähemuskeelte Liit** (läti keeles *Latvijas reģionālo un mazāk runāto valodu savienība*, lühend LatBLUL) oli Läti mittetulundusühing, mis seisis Läti regionaal- ja vähemuskeelte eest. Regionaalkeeled on liivi, latgali ja võru keel ning vähemuskeel on vene keel.

## Vaata ka
* Eesti Regionaal- ja Vähemuskeelte Liit